**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության քաղաքաշինության կոմիտեի լիցենզավորման վարչությունում փորձագետ ներգրավելու մասին**

**Աշխատանքների համառոտ նկարագրությունը՝**

1. ուսումնասիրում է հավաստագրման նպատակով ներկայացված փաստաթղթերը,
2. որակավորման հանձնաժողովի նիստերին ներկայացնում է հավաստագրվող անձանց վերաբերյալ եզրակացություն,
3. իրականացնում է հսկողություն շարունակական մասնագիտական զարգացումն ապահովող միջոցառումների պատշաճ իրականացման նկատմամբ,
4. ապահովում է շարունակական մասնագիտական զարգացումն ապահովող միջոցառումների կազմակերպումը,
5. ապահովում է թեստավորման աշխատանքները,
6. իրականացնում է հավաստագրման գործընթացի շրջանակում բողոքների վերլուծություն և բողոքարկման հանձնաժողովի քննարկումների կամ լսումների համակարգում,
7. ուսումնասիրում է տեսչական մարմիններից ստացված պատասխանատու մասնագետների վերաբերյալ միջնորդությունները և պատրաստում իրավական ակտերի նախագծեր,
8. ներգրավվում է բարձրագույն վարկանիշավորման հայտ ներկայացրած տնտեսվարող սուբյեկտների որակի գնահատման, լիցենզավորման և էթիկայի հանձնաժողովների, ինչպես նաև մոնիթորինգի իրականացման աշխատանքներում,
9. հավաստագրման հայտի վարույթի շրջանակներում գրանցամատյաններից տեղեկություններ (քաղվածքներ) է ստանում և վարույթի արդյունքում կայացրած որոշումները ներկայացնում է համապատասխան ռեգիստրին գրանցման,
10. համապատասխան ռեգիստրի կողմից գրանցամատյաններում առկա տեղեկությունների (կրեդիտների փոփոխության, կազմակերպությունից մասնագետի բացակայության, մահվան և այլն) փոփոխությունների տրամադրման հիման վրա իրականացնում է հավաստագրերի կասեցման, դադարեցման կամ կասեցման վերացման գործընթացներ,
11. քաղաքաշինության բնագավառում հավաստագրմանը վերաբերող հարցերի շուրջ իրականացնում է խորհրդատվություն:

**Փորձագետ ներգրավելու ժամկետը՝** պայմանագիր կնքելու օրվանից մինչև 2024 թվականի դեկտեմբերի 27-ը ներառյալ:

**Փորձագետի աշխատավարձը** կազմում է 267 072 (երկու հարյուր վաթսունյոթ հազար յոթանասուներկու) ՀՀ դրամ

**Փորձագետին ներկայացվող պահանջները՝**

1. Բարձրագույն կրթություն,
2. Հանրային ծառայության առնվազն մեկ տարվա ստաժ կամ երկու տարվա մասնագիտական աշխատանքային ստաժ կամ լիցենզավորման ենթակա գործունեության բնագավառում երկու տարվա աշխատանքային ստաժ,
3. Համակարգչով և ժամանակակից այլ տեխնիկական միջոցներով աշխատելու ունակություն։

**Փորձագետի պարտականությունները`**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Փաստաթղթերի ներկայացման վերջնաժամկետն է**` 2024 թվականի հունվարի 22-ը ներառյալ։

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

**Ընտրություն կատարելու եղանակը`** դիմում ներկայացրած քաղաքացիների փաստաթղթերի ուսումնասիրություն:

Դիմող ՀՀ քաղաքացիները **g.grigoryan@minurban.am** էլեկտրոնային փոստին պետք է ներկայացնեն հետևյալ փաստաթղթերը.
1) դիմում ([ձևանմուշը կցվում է](https://www.gov.am/u_files/file/Haytararutyunner/%D5%A4%D5%AB%D5%B4%D5%B8%D6%82%D5%B4-06-09%281%29.pdf)),
2) անձնագրի և հանրային ծառայության համարանիշը հավաստող փաստաթղթի պատճենները,
3) կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4) արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
6) մեկ լուսանկար 3x4 սմ չափսի,
7) համառոտ CV

8) հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետով նախատեսված սահմանափակումների բացականության մասին ([ձևանմուշը կցվում է](https://www.gov.am/u_files/file/Haytararutyunner/%D5%A4%D5%AB%D5%B4%D5%B8%D6%82%D5%B4-06-09%281%29.pdf)):

Աշխատանքի վայրը՝ Քաղաքաշինության կոմիտե /ք.Երևան, Հանրապետության Հրապարակ Կառավարական տուն 3/:

Լրացուցիչ տեղեկություններ ստանալու համար՝ հեռ. 011 621 768: